หุ้น12ก.ค.ปิดลบ14.85จุด
ดัชนีหุ้นวันที่ 12 ก.ค.ปิดที่ 1,062.39 จุด ลดลง 14.85 จุด มูลค่าซื้อขาย 28,201 ล้านบาท
12 ก.ค. 2554

ดัชนีหุ้นวันที่ 12 ก.ค.ปิดที่ 1,062.39 จุด ลดลง 14.85 จุด มูลค่าซื้อขาย 28,201 ล้านบาท




ตลาดหุ้นวันที่ 12 ก.ค. เปิดตลาดการซื้อขายภาคเช้าดัชนีปรับตัวลดลงแรง ยืนในแดนลบตลอดทั้งวัน ท้ายตลาดมาปิดที่ระดับ 1,062.39 จุด ลดลง 14.85 จุด หรือ 1.38% มูลค่าการซื้อขาย 28,201 ล้านบาท 
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ความกังวลวิกฤตหนี้ในประเทศอิตาลีได้กดดันให้ตลาดหุ้นต่างประเทศรวมถึงตลาดหุ้นไทยปรับตัวลดลง แต่กรณีนี้ไม่ได้ส่งผลกระทบต่อพื้นฐานเศรษฐกิจของไทยอย่างมีนัยสำคัญ เนื่องจากการค้าระหว่างไทยและอิตาลีไม่ได้สูง
อย่างไรก็ตาม การอ่อนตัวของดัชนีในรอบนี้เป็นโอกาสเข้าซื้อสำหรับนักลงทุนที่ได้พลาดการเข้าลงทุนในช่วงก่อนการเลือกตั้ง เพราะยังเชื่อว่าในเดือนนี้ดัชนีหุ้นมีโอกาสขึ้นแตะระดับ 1,100 จุดได้ ตอบรับประเด็นทางการเมือง การประกาศจัดตั้งรัฐบาลชุดใหม่ 
หุ้นที่มีมูลค่าการซื้อขายสูงสุด 5 อันดับแรก
PTT ปิดที่ 329 บาท ลดลง 2 บาท หรือ 0.60% มูลค่าซื้อขาย 3,027 ล้านบาท PTTCH ปิดที่ 156.50 บาท ลดลง 3  บาท หรือ1.88% มูลค่าซื้อขาย 1,744 ล้านบาท BBL ปิดที่ 159.50 บาท ลดลง3.50 บาท หรือ 2.15% มูลค่าซื้อขาย 1,382 ล้านบาท TOP ปิดที่ 71.75 บาท ลดลง 0.75 บาท หรือ 1.03% มูลค่าซื้อขาย 1,299 ล้านบาท BANPU ปิดที่ 706 บาท ลดลง 10 บาท หรือ 1.40% มูลค่าซื้อขาย 1,158 ล้านบาท